เรื่องร้องเรียน: ทำเรื่องขอภาพจากCCTV เนื่องจากมีการเกิดอุบัติเหตุ แล้วคู่กรณี ไม่จอด จึงขอภาพเพื่อให้ทราบทะเบียน และรุ่น ยี่ห้อรถ  โดยทำการขอภาพเข้าไปทีละจุด ตามเงื่อนไขในเว็บไซต์ แต่เรื่องจาก บริเวณที่ขอ มีรถโดยสารประจำทาง บังรถคู่กรณีคันดังกล่าว ทำให้ไม่เห็น จึงได้ทำเรื่องขอเข้าไปในเว็บไซต์ ณ จุดก่อนหน้า ไล่ย้อนถอยหลังไปตามเส้นทาง รวมทั้งหมด 4จุด ในวันที่ 16กค66 และขอเพิ่ม2จุด ในวันที่ 17กค66(วันนี้)  ทันทีที่กดขอเข้าระบบในวันนี้ เจ้าหน้าที่โทรกลับมา ใช้น้ำเสียงไม่พอใจ และถามว่า “น้องจะขอกี่จุดกันแน่ สรุปเกิดเหตุตรงไหน มานั่งไล่ขอทีละจุดแบบนี้ รวมๆมาละมารับไฟล์เองมั้ย จะได้โหลดให้ทีเดียว”  ทางเราก็เลยอธิบายด้วยความสุภาพไปดังข้างต้นว่าที่ขอหลายจุดเพราะมองไม่เห็นจริงๆ จึงสอบถามกลับว่า” ขอทีละจุดตามเงื่อนไขในเว็บไ.ต์ ทางเข้าหน้าที่ติดปัญหาเรื่องอะไรหรือเปล่าคะ หรือว่าไม่สามารถทำได้ เพราะทางเราไม่สะดวกเข้าไปรับไฟล์ด้วยตนเอง จึงขอทีละจุดผ่านช่องทางออนไลน์น่ะค่ะ” เจ้าหน้าที่แจ้งกลับว่า “ก็ไม่ติดปัญหาอะไรหรอกค่ะ แต่การที่น้องส่งเรื่องเข้ามาหลายๆครั้ง เช่น 3ครั้ง พี่ก้ต้องใช้คอม3เครื่อง ทำเรื่องให้น้อง แล้วถ้ามันมีคนเกิดเรื่องร้ายแรง มีคนตายล่ะ ก้ต้องมาทำให้น้องก่อน” ทางเราจึงสอบถามอีกครั้งว่าทางเข้าหน้าที่ติดปัญหาตรงไหนหรือไม่ เนื่องจากเห็นว่าในเว็บไซต์แจ้งว่าจะทำการดาวน์โหลดให้ใน 24ชั่วโมง ซึ่งเข้าใจว่าเป็นการดาวน์โหลดตามลำดับที่ส่งเรื่องเข้าไป ดังนั้นหากมีเรื่องส่งเข้าไปเป็นจำนวนมากแล้วไม่ทัน ก็สามารถแจ้งกลับได้  ทางเจ้าหน้าที่แจ้งว่า “ก็ไม่ติดปัญหาอะค่ะ งั้นน้องก้ส่งเรื่องมาตามเดิมนั่นแหละค่ะ” ทั้งหมดใช้น้ำเสียงกระแทก ไม่พอใจ และโมโห และวางหูโทรศัพท์แบบกระแทก  สรุปแล้ว 1. ประชาชนสามารถส่งเรื่องขอภาพจากCCTV ได้กี่ครั้ง หรือมีการจำกัดครั้งคะ? 2. ไม่ทราบสาเหตุที่เจ้าหน้าที่ไม่พอใจตั้งแต่ต้น เพราะน้ำเสียงที่เราใช้ ใช่น้ำเสียงดีตลอดการสนทนาค่ะ
การดำเนินการของเจ้าหน้าที่: กลุ่มงานเทคโนโลยีจราจร 2 กองระบบเทคโนโลยีจราจร สำนักการจราจรและขนส่ง กรุงเทพมหานคร จากการตรวจสอบได้มีการขอภาพกล้อง CCTV ออนไลน์ โดยศูนย์ CCTV      เขตจอมทอง เป็นผู้รับเรื่อง ได้กำชับและตักเตือนเจ้าหน้าที่ศูนย์ CCTV เขตจอมทอง ในการพูด        ให้ข้อมูลด้วยความสุภาพเรียบร้อย และไม่ให้เกิดเหตุการณ์เช่นนี้อีก และได้โทรประสานผู้ร้อง ชี้แจง และขออภัยกับเหตุการณ์ที่เกิดขึ้น เรียบร้อยแล้ว
ความเห็นของผู้แจ้ง: ขอบคุณที่รับฟังปัญหาที่เกิดขึ้นและจัดการได้ดีในเวลาอันสั้นค่ะ รู้สึกสบายใจขึ้นมากค่ะ
พื้นที่: แขวงบางมด เขตจอมทอง กรุงเทพมหานคร